钦定古今图书集成/明伦汇编/官常典/第636卷 > 赵景纬
## 钦定古今图书集成/明伦汇编/官常典/第636卷 > 赵景纬

按《宋史》本传：“景纬，字德父，临安府于潜人。景定元年，
知台州。至郡，以化民成俗为先务。首取陈述古谕俗
文书示诸邑，且自为之说，使其民更相告谕，讽诵服
行，期无失坠。约束官吏扰民五事。取《孝经庶人章》为
四言，咏赞其义，使朝夕歌之，至有为之感涕者。举遗
逸车若水、林正心于朝，旌孝行，作《训孝文》，以励其俗。”
平重刑，惩哗讦，治豪横。“建黄岩县社仓六十有六，浚
河道九十里，筑堤路三十里，节浮费，为下户代输秋
苗。”奏“蠲五邑坊河渡钱，期年之内，乞归田里者。”再进
考功郎官。